
Parlamentul României

Camera Deputaţilor
Comisia pentru apărare, ordine                                                                 Bucureşti, 13.03.2006                                                                                                              

publică şi siguranţă naţională                                  


    PL.x.96/2006                                                                                                          Nr.32/121/2006                                                                          


Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru ratificarea Tratatului între România şi Republica Ungară privind regimul frontierei de stat româno – ungare, cooperarea şi asistenţa reciprocă, semnat la Bucureşti la            20 octombrie 2005, trimis cu adresa nr. PL.x. 96 din 27 februarie 2006 şi înregistrat sub nr.32/121 din 27 februarie 2006.

În raport de obiectul şi conţinutul său, proiectul de lege face parte din categoria legilor ordinare.

Preşedinte,

Mihai Stănişoară

RAPORT

asupra proiectului de Lege pentru ratificarea Tratatului între România 

şi Republica Ungară privind regimul frontierei de stat româno – ungare, cooperarea şi asistenţa reciprocă, semnat la Bucureşti la 20 octombrie 2005 
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în procedură obişnuită, cu proiectul de Lege pentru ratificarea Tratatului între România şi Republica Ungară privind regimul frontierei de stat  româno – ungare, cooperarea şi asistenţa reciprocă, semnat la 20 octombrie 2005, trimis cu adresa nr. PL.x. 96 din 27 februarie 2006 şi înregistrat sub nr.32/121 din                           27 februarie 2006.
Consiliul Legislativ, cu nr. 192/03.02.2006, a avizat favorabil acest proiect de lege.
Comisia pentru administraţie publică, amenajarea teritoriului şi echilibru ecologic, cu nr. 26/724 din 8 martie a.c., a avizat favorabil acest proiect de lege. 
Tratatul supus ratificării contribuie la dezvoltarea cadrului juridic bilateral româno-ungar în domeniul afacerilor interne, reglementând regimul frontierei de stat                      româno-ungare, asistenţa reciprocă şi cooperarea bilaterală la nivelul autorităţilor din cele două state, respectiv, al organelor de control la frontieră.   
2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La dezbaterea proiectului de lege au participat în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat,  domnul Florin Nan, consilier juridic în cadrul Ministerului Administraţiei şi Internelor şi domnii: chestor Vasile Moţoc, Adjunct al Inspectorului General al Poliţiei de Frontieră Române şi Popescu Adrian, şef serviciu, Direcţia juridică a Inspectoratului General al Poliţiei de Frontieră Române.

4. La lucrări au fost prezenţi 21 deputaţi din totalul de 24 de membri ai Comisiei. 

    Raportul Comisiei a fost adoptat cu unanimitate de voturi.
5. Potrivit prevederilor art. 75 din Constituţia României, republicată, şi ale            art. 92 alin. (8) pct.1 din Regulamentul Camerei Deputaţilor, Camera Deputaţilor este prima Cameră sesizată.

În urma dezbaterii, în şedinţa din 8 martie 2006, Comisia propune Plenului Camerei Deputaţilor adoptarea acestui proiect de lege, în forma prezentată. 
Preşedinte,

Mihai Stănişoară 
Red.consultant. Rus Roxana 

